লালকেল্লায় বিস্ফোরণ নিয়ে কী বললেন অমিত শাহ

নয়াদিল্লি: দিল্লিতে ভয়াবহ বিস্ফোরণের (Delhi Bomb Blast) ঘটনায় শোকপ্রকাশ করেছেন প্রধানমন্ত্রী নরেন্দ্র মোদি (Narendra Modi)। বিস্ফোরণের ঘটনার পর শোকপ্রকাশ করলেন রাষ্ট্রপতি দ্রৌপদী মুর্মু। লোকসভার বিরোধী দলনেতা তথা কংগ্রেস সাংসদ রাহুল গান্ধী, বাংলার মুখ্যমন্ত্রী মমতা বন্দ্যোপাধ্যায় শোকপ্রকাশ প্রকাশ করেছেন। ঘটনাস্থলে পৌঁছচ্ছেন কেন্দ্রীয় স্বরাষ্ট্রমন্ত্রী অমিত শাহ (Amit Shah)৷ ‘কারণ এখনও নিশ্চিত ভাবে জানা যায়নি,’ ঘটনাস্থলে দাঁড়িয়ে বললেন শাহ। ইতিমধ্যেই একজন সন্দেহভাজনকে আটক করা হয়েছে এবং বর্তমানে দিল্লি পুলিশের স্পেশাল সেল তাঁকে জিজ্ঞাসাবাদ করছে।

ঘটনাস্থলে দাঁড়িয়ে কেন্দ্রীয় স্বরাষ্ট্র মন্ত্রী অমিত শাহ বলেন, ‘‘দিল্লির লালকেল্লা বিস্ফোরণের পিছনে সঠিক কারণ এখনও জানা যায়নি।’’ তিনি জানান, যে NIA এবং NSG সহ একাধিক সংস্থা সম্ভাব্য সকল দিক পুঙ্খানুপুঙ্খভাবে তদন্ত করছে।বিস্ফোরণের ঘটনায় অন্তত আট জনের মৃত্যু ঘটেছে। বিস্ফোরণের পরই কেন্দ্রীয় স্বরাষ্ট্রমন্ত্রী অমিত শাহের সঙ্গে কথা বলেন প্রধানমন্ত্রী নরেন্দ্র মোদি। তাঁকে ঘটনা সম্পর্কে জানানো হয়। শাহ জানালেন, তদন্তে যা উঠে আসবে, তা প্রকাশ করা হবে জনসমক্ষে। লালকেল্লার ঘটনাস্থলে যাওয়ার আগে হাসপাতালে যান শাহ। ঘটনায় যাঁরা জখম হয়েছেন, তাঁদের দেখতেই হাসপাতালে গিয়েছেন তিনি।

আরও পড়ুন: দিল্লিতে বিস্ফোরণ কী বললেন মমতা বন্দ্যোপাধ্যায়

এএনআই-কে দেওয়া সাক্ষাৎকারে শাহ জানান, সন্ধ্যা ৭টা নাগাদ ঘটনাটি ঘটেছে। লালকেল্লার কাছে সুভাষ মার্গ সিগন্যালে একটি চারচাকা গাড়িতে বিস্ফোরণ হয়। বিস্ফোরণে পথচলতি কয়েক জন জখম হয়েছেন। কয়েকটি গাড়িও ক্ষতিগ্রস্ত হয়েছে। কয়েক জনের মৃত্যুও হয়েছে বলে জানা গিয়েছে প্রাথমিক তদন্তে। খবর পাওয়ার পরই দ্রুত দিল্লি পুলিশ ক্রাইম ব্রাঞ্চ এবং স্পেশ্যাল ব্রাঞ্চ ঘটনাস্থলে পৌঁছোয়। এনএসজি এবং এনআইএ তদন্ত শুরু করেছে। তাতে যোগ দিয়েছে ফরেন্সিক দলও। এলাকার সমস্ত সিসিটিভি ফুটেজ খতিয়ে দেখার নির্দেশ দেওয়া হয়েছে। অমিত শাহ আরও বলেন, দিল্লির সিপি এবং স্পেশ্যাল ব্রাঞ্চের প্রধানের সঙ্গে কথা বলেছি। তদন্তে যা উঠে আসবে, সব প্রকাশ করা হবে জনসমক্ষে।”

দেখুন ভিডিও